PATVIRTINTA

Kretingos lopšelio – darželio „Žilvitis“

Direktoriaus 2019 m. sausio 2 d.

Įsakymu Nr. V1-2

**VAIKŲ PRIEŽIŪROS DARBUOTOJO PAREIGYBĖS APRAŠYMAS**

**I.PAREIGYBĖ**

1. Vaikų priežiūros darbuotojas yra Kretingos rajono lopšelio-darželio ,,Žilvitis“ (toliau-Lopšelio-darželio) kvalifikuotas darbuotojas.

2. Pareigybės lygis - C.

3. Pareigybės paskirtis: Vaikų priežiūros darbuotojo pareigybė reikalinga padėti grupės pedagogui vaikų ugdymo veikloje ir savarankiškai teikti paslaugas: patalpų bei lauko žaidimo aikštelių tvarkos ir švaros priežiūrai vykdyti, parnešti ir pateikti maisto patiekalus grupėje esantiems vaikams, rūpintis švara ir tvarka maisto dalinimo ir inventoriaus laikymo vietose.

4. Pareigybės pavaldumas - Lopšelio-darželio vaikų priežiūros darbuotojas yra pavaldus Lopšelio-darželio direktoriui, ūkio dalies vedėjui.

**II. SPECIALŪS REIKALAVIMAI VAIKŲ PRIEŽIŪROS DARBUOTOJO PAREIGAS EINANČIAM DARBUOTOJUI**

5. Vaikų priežiūros darbuotojo pareigas einantis darbuotojas turi atitikti šiuos specialiuosius reikalavimus:

5.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

5.2. turi žinoti ir išmanyti maisto patiekalų saugaus laikymo ir vartojimo, asmens higienos, sanitarijos reikalavimus;

5.3. gebėti bendradarbiauti su pedagogu, kitais specialistais ir vaikų tėvais (globėjais);

5.4. žinoti ir prisilaikyti pedagoginės etikos, bendravimo, dalykinio pokalbio taisyklių;

5.5. būti išklausęs Privalomąją higienos įgūdžių programą bei Privalomą Pirmosios pagalbos mokymo programą ir turėti tai patvirtinančius pažymėjimus;

**III. VAIKŲ PRIEŽIŪROS DARBUOTOJO FUNKCIJOS**

6. Vaikų priežiūros darbuotojas vykdo šias funkcijas:

6.1. žino ir vykdo visus reikalavimus, susijusius su vaiko sveikatos apsauga, higiena – sanitarija, darbo sauga;

6.2. įsitraukia į ugdomąją veiklą ir pagal galimybes joje dalyvauja: jei reikia paaiškina vaikui(ams) individualias ir/ar grupines užduotis, talkina jas atliekant;

6.3. kuria stimuliuojančią, funkcionalią, dinamišką, psichologiškai ir fiziškai saugią ugdymo (si) aplinką ir gerą grupės mikroklimatą, reaguoja į smurtą ir patyčias;

6.4. padeda vaikui(ams) pasiruošti pietų miegui, atlieka kitą su ugdymu(si), savitarna, savitvarka, maitinimu(si) susijusią veiklą;

6.5. rūpinasi jam paskirtų patalpų švara, tvarka, užtikrina tinkamą jų sanitarinę – higieninę būklę;

6.6. valo patalpas drėgnu būdu 2 kartus per dieną ir esant reikalui;

6.7. vėdina patalpas padarius skersvėjį, tik tada kai nėra patalpose vaikų;

6.8. valymo inventorių naudoja tik atitinkamai suženklintus ir griežtai pagal paskirtį;

6.9. kilimus valo dulkiu siurbliu ar dulkina kieme;

6.10. langus valo ne rečiau, kaip 2 kartus per metus ir esant reikalui, šviesiu paros metu, kai nėra patalpose vaikų.

6.11. stalus valo prieš valgį, pavalgius ir esant reikalui;

6.12. savavališkai nenaudoja nežinomų valiklių ar kitų valymui skirtų chemikalų;

6.13. plovimo, valymo ir dezinfekavimo priemones laiko tik suženklintoje taroje, specialiai tam skirtoje vietoje, nepasiekiamoje vaikams;

6.14. nepalieka vaikų be suaugusiojo priežiūros;

6.15. pastebėjus vaiko negalavimą ar traumą, tuoj pat praneša pedagogui ar vadovui;

6.16. kloja vaikų lovas, padeda vaikams plauti rankas, patiekia maistą, keičia rankšluoščius ir patalynę, esant reikalui padeda vaikams pasikeisti suteptus apatinius ar viršutinius drabužius, atlikti asmens higienos procedūras (apiplauti, apsitarnauti tualete);

6.17. esant reikalui, kartu su pedagogu, lydi vaikus į ekskursijas ar pasivaikščiojimus už įstaigos teritorijos ribų;

6.18. stebi vaikų aplinkos saugumą (grupėje ir kieme), pastebėjus vaikams pavojingų daiktų (stiklo šūkių, nulūžusių aštrių daiktų, netvarkingų elektros laidų, vinių ir kt.) juos pašalina ar tuoj pat praneša pedagogui, ūkio dalies vedėjui, direktoriui;

6.19. kilus gaisrui padeda evakuoti vaikus;

6.20. karštą sriubą ar vandenį, kitus skysčius neša tik uždarame inde, su rankena, nepilno tūrio;

6.21. grupėje nepalieka be priežiūros daiktų, cheminių medžiagų, sukeliančių pavojų vaikų gyvybei ir sveikatai;

6.22. vykdo kitus darbo saugos, elektrosaugos ir priešgaisrinės saugos instrukcijų reikalavimus, laikosi asmens ir darbo higienos;

6.23. dėvi švarius, tvarkingus drabužius, patogią avalynę. Aprangoje negali būti adatų, smeigtukų, smulkių ištrūkusių detalių, kurios galėtų patekti į dalinamą vaikams maistą ar būti pavojingos vaikams;

6.24. nešant maistą, užsideda spec. rūbus, skarelę ar tam skirtą galvos apdangalą;

6.25. rankines su asmens daiktais laiko tik vaikams nepasiekiamoje vietoje;

6.26. plauna grindis , kai nėra vaikų, po plovimo grindis sausai iššluosto ;

6.27. pagal nustatytą grafiką atlieka generalinį patalpų valymą, kai nėra toje patalpoje vaikų;

6.28. nustatyta tvarka tikrinasi sveikatą, susirgus infekcine liga, nedelsiant nutraukia darbą, praneša įstaigos direktoriui, kreipiasi medicininės pagalbos;

6.29. prižiūri ir tvarko grupei priskirtas lauko žaidimų aikšteles, smėlio dėžes, gėlynus;

6.30. talkina einamojo remonto metu, dalyvauja bendrose bendruomenės narių talkose, Lopšelio-darželio direktoriaus pavedimu, atlieka ir kitas funkcijas.

6.31. pagal grafiką tikrinasi sveikatą;

6.32. negalėdamas atvykti į darbą, apie tai pranešti lopšelio-darželio direktoriui.

## IV. VAIKŲ PRIEŽIŪROS DARBUOTOJO ATSAKOMYBĖ

7. vaikų priežiūros darbuotojas atsako:

7.1. už savo pareiginių nuostatų, darbo tvarkos taisyklių laikymąsi;

7.2. už darbo drausmę laiku eiti į darbą, laikytis darbo laiko trukmės, vykdyti įsipareigojimus mandagiai elgtis su ugdytinių tėvais ir bendradarbiais;

7.3. už jam priskirtą įstaigos nuosavybę;

7.4. už švarą ir tvarką darbo vietoje;

7.5. už etikos ir moralės normų darbe laikymąsi.

8. Už savo pareigų netinkamą vykdymą atsako įstaigos nuostatų ir LR įstatymų nustatyta tvarka.

9. Vaikų priežiūros darbuotojas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria direktorius.

\_\_\_\_\_\_\_\_\_\_\_

SUSIPAŽINAU IR SUTINKU:

....................................

(parašas)

......................................................

(vardas, pavardė)

.........................

(data)